Cesilie Tanderø

Cesilie Tanderø (født 26. februar 1954 i Oslo) er en norsk forfatter og forlegger, medlem av Den Norske Forleggerforening. Hun har utgitt ni bøker, en rekke hefter og en cd. Cesilie Tanderø er utdannet pedagog ved Tromsø pedagogiske høgskole, nå UiT, med videreutdanning i mediekunnskap og filmfag fra OsloMet. I 13 år jobbet hun som pedagog, deretter 16 år som frilanser for ulike medier og 14 år som produsent for henholdsvis film og litteratur i Den kulturelle skolesekken i Akershus. I ti år arbeidet hun på frivillig basis som leder av Drøbak Kunstnerforum og Bakgårdsfestivalen i Drøbak.

Biografi 
Cesilie Tanderø vokste opp i Oslo. Da hun var 15 flyttet hun med familien til Drøbak der hun fremdeles bor. Samtidig begynte hun på de to siste årene av videregående skole ved United World College of the Atlantic, St. Donats Castle i Wales. Senere bodde hun et år i Nederland før studiene på førskolelærerlinjen ved Tromsø Pedagogiske Høgskole (i dag UiT) i 1974 for å være med på det viktige arbeidet med å styrke Norges viktigste ressurs: barna. Hun arbeidet i mange år i Ås og Drøbak og skrev to bøker beregnet på de minste barna som så tv-serien Sesam Stasjon. Døden til en kjæreste – og eks-mannen Geir Akselsen, førte til boken Så godt å se deg! Hva venner kan gjøre for venner i krise. I 2000 bodde Cesilie Tanderø et år i Italia. Derfra skrev hun avisartikler og arbeidet med boken Casa Lauro – et møte med Italia, som ble ferdig i 2004.

Bibliografi 

 Serie i tre deler: «LE DONNE – kvinnene og byen» VENEZIA, ROMA og SICILIA (Salsa 2022/23). 
 Drøbak forteller (cd – idé og regi) med sang og lyddesign fra miljøet i Drøbak (Salsa 2012)
 Casa Lauro – et møte med Italia (Salsa 2004)
 Så godt å se deg! (Salsa 2003)
 Den brune pakken, en radiodokumentar (Nrk 2003)
 Mmm… (Salsa 2002)
 Uterommet i forvandling (Praxis 1997)
 De gode naturvettene/kulturarv (FRIFO 1996)
 De gode naturvettene/biologisk mangfold (FRIFO 1995)
 Den store Miljøboka (Aschehoug 1993)
 Sesam stasjon – sirkuset kommer (Gyldendal 1992)
 Sesam stasjon – pekefortellinger (Gyldendal 1990)

Referanser 

Norske forfattere